പ്രത്യേക സേവനങ്ങളും ഫീച്ചറുകളും
പൊതു മേഖലാ സ്ഥാപനങ്ങള് സംബന്ധിച്ച 2018 സാമ്പത്തിക വര്ഷത്തേക്കുള്ള സി എ ജി റിപ്പോര്ട്ട് നിയമ സഭയില് സമര്പ്പിച്ചു
2019 മാര്ച്ച് അവസാനിച്ച വര്ഷത്തേക്കുള്ള പൊതുമേഖലാ സ്ഥാപനങ്ങളെക്കുറിച്ചുള്ള കംപ്ട്രോളര്, ഓഡിറ്റര് ജനറലിന്റെ റിപ്പോര്ട്ട്, കേരള ഗവണ്മെന്റ് ഇന്ന്  പതിനഞ്ചാം കേരള നിയമസഭയുടെ മേശപ്പുറത്തു വച്ചു.
റിപ്പോര്ട്ടിന്റെ പ്രധാന ഭാഗങ്ങള് ഇവയാണ് :
റവന്യൂ വിഭാഗത്തിന് മേലുള്ള കംപ്ട്രോളര് ആന്ഡ് ഓഡിറ്റര് ജനറലിന്റെ റിപ്പോര്ട്ടില് ഉപരിവീക്ഷണവും അഞ്ചു അധ്യായങ്ങളുമുണ്ട്. ആദ്യ അധ്യായത്തില് റവന്യൂ വിഭാഗത്തെ സംബന്ധിച്ച പൊതുവായ നിരീക്ഷണങ്ങളും മറ്റു പൊതു വിവരങ്ങളും അടങ്ങിയിരിക്കുന്നു. റിപ്പോര്ട്ടിലെ മറ്റു അധ്യായങ്ങളില്, സംസ്ഥാന ചരക്കു സേവന നികുതി, ഗതാഗതം, റവന്യൂവും ദുരന്തനിവാരണവും, വനം, എക്സൈസ് തുടങ്ങിയ വകുപ്പുകളിലെ അനുവര്ത്തന ഓഡിറ്റുകളില് കണ്ടെത്തിയ പ്രസക്തമായ നിരീക്ഷണങ്ങള് അടങ്ങിയിരിക്കുന്നു.
പൊതു നിരീക്ഷണങ്ങള്
- 2018--19 ലെ സംസ്ഥാന സര്ക്കാരിന്റെ മൊത്ത റവന്യൂ വരവുകള് കഴിഞ്ഞ വര്ഷത്തെ തുകയായ RS. 83,020.14 കോടിയില് നിന്നും RS. 92,854.48 കോടിയായി. ഇതിന്റെ 67 ശതമാനവും നികുതി വരുമാനം , നികുതിയേതര വരുമാനം  എന്നിവ വഴിയാണ് സംസ്ഥാനം സമാഹരിച്ചത്. ശേഷിച്ച 33 ശതമാനം വിജിത കേന്ദ്രനികുതികളുടെ സംസ്ഥാന വിഹിതത്തില്  നിന്നും സര്ക്കാര് സഹായമായും  ഇന്ത്യാ ഗവണ്മെന്റില് നിന്ന് ലഭിച്ചതായിരുന്നു.

- ചില മുഖ്യ റവന്യൂ ശീര്ഷകങ്ങള്ക്കു കീഴില് 2019 മാര്ച്ച് 31 ന് RS.20,146.39 കോടി റവന്യൂ കുടിശ്ശികയുണ്ടായിരുന്നതില് RS. 5,765.84 കോടി അഞ്ചു വര്ഷത്തിലേറെക്കാലമായി പിരിക്കുവാന് ബാക്കി നിന്നവയായിരുന്നു.

- 2019 ജൂണ് അവസാനത്തില് വിവിധ വകുപ്പുകളു മായി ബന്ധപ്പെട്ട ഡിസംബര് 2018 വരെയുള്ള 3,560 പരിശോധനാ റിപ്പോര്ട്ടുകളില്  RS. 8,213.60 കോടി ഉള്പ്പെട്ട 22,437 നിരീക്ഷണങ്ങള് ബാക്കി നിന്നിരുന്നു.

റവന്യൂ കുടിശ്ശികകളിന്മേലുള്ള അനുവര്ത്തന ഓഡിറ്റ്
- ആറ് തിരഞ്ഞെടുത്ത വകുപ്പുകളിലും റവന്യൂ കുടിശ്ശികകളുടെ ഡാറ്റാബേസ് അപൂര്ണ്ണവും അല്ലെങ്കില് ഉചിതമായി പരിപാലിക്കുകയും ചെയ്തിരുന്നില്ല.

- 2014-- - -15 വര്ഷത്തിന്റെ തുടക്കത്തിലുണ്ടായിരുന്ന കുടിശ്ശികയായിരുന്ന RS. 4,933.72 കോടി 2018-- 19 ന്റെ അവസാനം RS. 11,366.35 കോടിയായി  വര്ദ്ധിച്ചു. ഈ കാലയളവില്, കുടിശ്ശിക തുകയുടെ വളര്ച്ചാ നിരക്ക് 13.50 ശതമാനത്തിന്റെയും 22.12 ശതമാനത്തിന്റെയും ഇടയില് ചാഞ്ചാടിയപ്പോള് കുടിശ്ശിക തുകയുടെ പിരിച്ചെടുക്കല് നിരക്ക് 4.58 ശതമാനത്തിനും 9.16 ശതമാനത്തിനും ഇടയില് ചാഞ്ചാടുകയും ചെയ്തുകൊണ്ട് മന്ദഗതിയില് നിലകൊണ്ടു.

- RS. 3,484.97 കോടി  ഉള്ക്കൊള്ളുന്ന 5,06,801 കേസുകള്  റവന്യൂ റിക്കവറിയ്ക്കായി ലഭ്യമായിരുന്നിട്ടും കുടിശ്ശികകള് പിരിച്ചെടുക്കാനായി ബന്ധപ്പെട്ട വകുപ്പുകള് ഈ കേസുകളില് ആര്ആര് നടപടി ആവശ്യപ്പെട്ടില്ല.

- തിരഞ്ഞെടുത്ത ജില്ലകളില് എസ്ജിഎസ്ടി വകുപ്പില് RS. 344.66 കോടി ഉള്ക്കൊള്ളുന്ന 11,850 കേസുകളും ആര്&ഡിഎം വകുപ്പില് RS. 1,382.09 കോടി ഉള്ക്കൊള്ളുന്ന 55,676 കേസുകളും റവന്യൂ റിക്കവറി ആരംഭിച്ചിട്ടും തീര്പ്പാക്കലിലെ കാലതാമസം കാരണം ബാക്കിനില്ക്കുകയാ യിരുന്നു.

- തിരഞ്ഞെടുത്ത ജില്ലകളില്, തീര്പ്പാക്കിയ അപ്പീല് കേസുകള് പരിഷ്ക്കരിക്കുന്നതിലെ കാലതാമസം, എസ്ജിഎസ്ടി വകുപ്പില് 157 കേസുകളിലായി RS. 103.39 കോടിയുടെയും ആര്&ഡിഎം വകുപ്പില് 118 കേസുകളിലായി RS. 1.13 കോടിയുടെയും തടസപ്പെടലിന് കാരണമായി.

കേരള മൂല്യവര്ദ്ധിത നികുതിയില് നിന്ന് ചരക്ക് സേവന നികുതിയിലേക്കുള്ള പരിവര്ത്തനം എന്ന അനുവര്ത്തന ഓഡിറ്റ്
- രജിസ്റ്റര് ചെയ്ത 39 വ്യക്തികള് കോമ്പോസിഷന് പദ്ധതി ക്രമരഹിതമായി തിരഞ്ഞെടുത്തത് ജിഎസ്റ്റിഎന്-ല് ശ്രദ്ധിക്കപ്പെട്ടു.

- എട്ട് തെരഞ്ഞെടുത്ത ജില്ലകളില്, ഫോം ജിഎസ്റ്റി ട്രാന്-1 ല് വെളിപ്പെടുത്തിയ ഇന്പുട്ട് ടാക്സ് ക്രെഡിറ്റിനെക്കാളും RS. 46.41 കോടി അധികമായ ട്രാന്സിഷണല് ക്രെഡിറ്റ് 61 രജിസ്റ്റര് ചെയ്ത വ്യക്തികള് വിനിയോഗിച്ചു.

- ആറ് നികുതി ജില്ലകളില് നിശ്ചിത ദിവസം സ്റ്റോക്കിലുള്ള സാധനങ്ങളെ പിന്തുണയ്ക്കുന്ന ഇന്വോയ്സുകള് ഇല്ലാത്തതും എന്നാല് നിലവിലുള്ള നിയമപ്രകാരം ഉത്പാദകന്/സേവന ദാതാവ് ആയി രജിസ്റ്റര് ചെയ്തതുമായ 46 വ്യക്തികള്, നിശ്ചിത ദിവസത്തില് സ്റ്റോക്കിലുള്ള സാധനങ്ങളുമായി ബന്ധപ്പെട്ട ട്രാന്സിഷണല് ക്രെഡിറ്റ് അവകാശപ്പെട്ടത് RS. 13.08 കോടി വരുന്ന സിജിഎസ്റ്റി ക്രെഡിറ്റിന്റെ ക്രമരഹിതമായ അവകാശവാദത്തിന് കാരണമായി.

- ഏഴ് നികുതി ജില്ലകളില്, നിയമം/ചട്ടത്തില് വ്യക്തമാക്കിയിരിക്കുന്ന മാനദണ്ഡങ്ങളൊന്നും പാലിക്കാത്ത നികുതിദായകരായ 77 വ്യക്തികള് ട്രാന്സിഷണല് ക്രെഡിറ്റ് അവകാശപ്പെട്ടത് RS. 3.99 കോടി വരുന്ന ട്രാന്സിഷണല് ക്രെഡിറ്റിന്റെ ക്രമരഹിതമായ മുന്നോട്ടു കൊണ്ടു പോകലിന് കാരണമായി.

- കെവിഎറ്റിയുടെ അവസാന റിട്ടേണില് വെളിപ്പെടുത്തിയ തുകയെക്കാളും അധികമായ RS. 2.33 കോടി വരുന്ന ട്രാന്സിഷണല് ക്രെഡിറ്റ്, ഇരുപത് രജിസ്റ്റര് ചെയ്ത വ്യക്തികള് ഇ.സി.എല്ലില് മുന്നോട്ട് കൊണ്ടുപോയി.

- അഞ്ച് തിരഞ്ഞെടുത്ത നികുതി ജില്ലകളില്, ഐജിഎസ്റ്റി അടയ്ക്കാതിരിക്കുകയും കേന്ദ്ര നികുതികളുടെ ഡ്രോബാക്ക് ഉപയോഗിക്കുകയും ചെയ്ത 41 വ്യക്തികള്ക്ക് RS. 0.76 കോടിയുടെ റീഫണ്ട് തുക അനുവദിച്ചു.

- ഫോര്മുലയുടെ തെറ്റായ പ്രയോഗം കാരണമുണ്ടായ RS. 0.57 കോടി വരുന്ന അധിക റീഫണ്ട്, ആറ് തിരഞ്ഞെടുത്ത നികുതി ജില്ലകളിലായി, 22 വ്യക്തികളെ സംബന്ധിച്ച് ശ്രദ്ധിക്കപ്പെട്ടു.

മറ്റു അനുവര്ത്തന ഓഡിറ്റ് ഖണ്ഡികകള്
- 2016--17 ലും 2017--18 ലും വില്ലേജ് ഓഫീസര്മാര് കേസുകള് റിപ്പോര്ട്ട് ചെയ്തിട്ടും, ബന്ധപ്പെട്ട തഹസീല്ദാര്മാര് 28 താലൂക്ക് ഓഫീസുകളിലായി 2,453 കെട്ടിടങ്ങള് നികുതി നിര്ണ്ണയം നടത്താത്തത് RS. 13 കോടിയുടെ കുറഞ്ഞ നികുതി ചുമത്തലിന് കാരണമായി.

- തദ്ദേശഭരണ സ്ഥാപനങ്ങള് 20 താലൂക്ക് ഓഫീസു കളിലായി വസ്തുനികുതിക്കായി നിര്ണ്ണയം നടത്തിയ 898 കെട്ടിടങ്ങള്, വില്ലേജ് ഓഫീസര്മാര് കണ്ടെത്തുകയും ബന്ധപ്പെട്ട തഹസീല്ദാര്മാര്ക്ക് കെട്ടിട നികുതി നിയമം/ചട്ടങ്ങള്ക്കുകീഴില് നികുതിനിര്ണ്ണയത്തിനായി റിപ്പോര്ട്ട് ചെയ്യുകയും ചെയ്യാതിരുന്നത് RS. 6.72 കോടി വരുന്ന കെട്ടിട നികുതി ചുമത്താതിരിക്കലിന് കാരണമായി

- നികുതിനിര്ണ്ണയത്തില് നിന്നും വിറ്റുവരവ് വിട്ടുപോയത്, തെറ്റായ നികുതി നിരക്ക് പ്രയോഗിച്ചത്, ക്രമരഹിതമായ ഒഴിവാക്കല്, ഐപിറ്റി ക്രെഡിറ്റിന്റെ ക്രമരഹിതമായ അനുവദിക്കല്, സിഎസ്റ്റിയുടെ ക്രമരഹിതമായ നികുതിനിര്ണ്ണയം എന്നീ കാരണങ്ങളാലുണ്ടായ നികുതി നിര്ണ്ണയാധികാരികളുടെ ക്രമരഹിതമായ നികുതി നിര്ണ്ണയങ്ങള് RS. 6.33 കോടി വരുന്ന നികുതിയുടെയും പലിശയുടെയും കുറഞ്ഞ ചുമത്തലിന് കാരണമായി.

- 7,671 കേസുകളില്, വാഹനങ്ങളുടെ വില്പന വില കണക്കാക്കിയപ്പോള് ഒരു ശതമാനം സ്രോതസ്സില് ശേഖരിക്കുന്ന നികുതി പരിഗണിച്ചില്ല. ഇത്, ഗതാഗതേതര വാഹനങ്ങളില് ഒറ്റത്തവണ നികുതിയായി RS. 3.56 കോടിയുടെ കുറഞ്ഞ ശേഖരണത്തിനിടയാക്കി.

- അടിസ്ഥാന/ഭൂനികുതിയുടെ കുറഞ്ഞ ചുമത്തല്/ചുമത്താതിരിക്കലുമായി ബന്ധപ്പെട്ട്, 28 താലൂക്ക് ഓഫീസുകളിലായി RS. 2.37 കോടി വരുന്ന 1,162 കേസുകള് ശ്രദ്ധിക്കപ്പെട്ടു.

- രണ്ട് നികുതിദായകരുമായി ബന്ധപ്പെട്ട അധികമായ ഇന്പുട്ട് ടാക്സ് ക്രെഡിറ്റിന്റെ വിനിയോഗം മൂലമുണ്ടായ കുറഞ്ഞ നികുതി ചുമത്തലും പലിശയും RS. 1.43 കോടിയായി കണക്കാക്കി.

- ഗതാഗതേതര വാഹനങ്ങളായി പുനര്വര്ഗീക രണം നടത്തിയ വാഹനങ്ങളുമായി ബന്ധപ്പെട്ട്, RS. 0.60 കോടി ധനമൂല്യമുള്ള നികുതി ചുമത്താ തിരിക്കല് 434 കേസുകളിലും RS. 1.22 കോടി ധനമൂല്യമുള്ള കുറഞ്ഞ നികുതി ചുമത്തല് 1,023 കേസുകളിലും ശ്രദ്ധിക്കപ്പെട്ടു.

- ഒരു ലൈസന്സ് ഉടമ അടച്ച അധികമായ അവധി ശമ്പളവും പെന്ഷന് വിഹിതവുമായി ബന്ധപ്പെട്ട വകുപ്പിന്റെ ക്രമരഹിതമായ ക്രമീകരണം RS. 22.74 ലക്ഷം വരുന്ന സ്ഥാപനച്ചെലവിന്റെ കുറഞ്ഞ പിരിച്ചെടുക്കലിന് കാരണമായി.

മുഴുവന് റിപ്പോര്ട്ടും https://cag.gov.in/en/audit-report/details/113924 ല് ഡൗണ്ലോഡ് ചെയ്യാന് ലഭ്യമാണ്.